[{"text_idx": "#000001", "text": "La\u0308bi raskuste ja vee \u2013 Hellenurme vesiveski saamislugu ja ta\u0308napa\u0308ev"}, {"text_idx": "#000002", "text": "Hellenurme mo\u0303isnik Alexander von Middendorff oli praktiline mees. Ta lasi tekitada Elva jo\u0303ele paisja\u0308rve \u2013 vesiveski jaoks. Tema kavatses siin loomaso\u0308o\u0308ta jahvatada. Nii 1880. aastal juhtuski. Veskihoonesse mahtus veel ka viinavabrik. Eesti Vabariigi 1919.aasta maaseadusega la\u0308ks veski Eesti riigi omandisse."}, {"text_idx": "#000003", "text": "1922. aastal vo\u0303tsid veski rendile vennad Karl Rudolf ja Heinrich Veski. Osteti pu\u0308u\u0308livaltsid, puhastusmasin, tangulo\u0303ikajad ja so\u0303elad. Rajati jahu- ja pu\u0308u\u0308liveski, mille sisustus on sa\u0308ilinud u\u0308ldjoontes ta\u0308naseni. Ku\u0308mme aastat hiljem ostsid rentnikud riigilt veskikompleksi (teisele poole tammi oli selleks ajaks rajatud ka saeveski) a\u0308ra. Saabus Hellenurme vesiveski hiilgeaeg."}, {"text_idx": "#000004", "text": "Veskist 150 meetri kaugusele ku\u0308nka otsa ehitati uhke taluha\u0308a\u0308rber, kus minu vanavanaisa Karl Rudolf Veski oma perega elama asus. Vanavanaisa oli matemaatika o\u0303ppejo\u0303ud Tartus, koolide inspektor ning mitmete o\u0303pikute autor. Tema vanem vend Johannes Voldemar Veski oli keeleteadlane ja akadeemik Tartu U\u0308likoolis. Vanavanaonu suvekodu oli Elvas, praeguses Pargi ta\u0308navas. See oli ka minu lapsepo\u0303lvekodu."}, {"text_idx": "#000005", "text": "29.juulil 1940 veski natsionaliseeriti ja allutati kohaliku to\u0308o\u0308stuse rahvakomissariaadile. Pa\u0308rast so\u0303da oli veski osaliselt ru\u0308u\u0308statud, kuid tehti to\u0308o\u0308korda, sest veskisaaduseid oli vaja. Kolhoosi ajal pandi pu\u0308u\u0308livaltsidki aeg-ajalt to\u0308o\u0308le. Po\u0303hijahvatus ka\u0308is kivide vahel \u2013 hakati kolhoosikarjale so\u0308o\u0308davilja jahvatama. Selleks lo\u0303huti veski peaukse kohale suur kahe poolega ukseava, et kastikauto saaks vilja punkrisse kallata ja kaks kivipaari tonnide viisi vilja pa\u0308evas la\u0308bi jahvatada."}, {"text_idx": "#000006", "text": "Eesti taasiseseisvumise ja\u0308rel kuulutati va\u0308lja omandireformiseadus, mille alusel endistel omanikel ja nende ja\u0308rglastel oli o\u0303igus vara tagasi no\u0303uda. Minu isa, Karl Veski tu\u0308trepoeg, esitaski vastava taotluse. Tagastamisprotsess kestis ku\u0308mme aastat. Saime ku\u0308ll varad tagasi, aga maksime kompensatsiooni end kolhoosi ja\u0308rglaseks kuulutanud u\u0308histule juurdeehituste eest, mis ta\u0308naseks pa\u0308evaks on ko\u0303ik lammutatud..."}, {"text_idx": "#000007", "text": "Tulin isa kutsel oma perega siia elama 1994. aastal. Esialgu ajutiselt, sest olin muusikakoolio\u0303petaja Va\u0308ndras ja parasjagu lapsehoolduspuhkusel. Eelmise sajandi lo\u0303pul seisis meie veski paar aastat pooljo\u0303ude. Ja\u0308rjest rohkem hakkas aga siin huvilisi ka\u0308ima. Neid huvitas veski kui to\u0308o\u0308stuspa\u0308rand, kui ehe ajalugu."}, {"text_idx": "#000008", "text": "Veski muutumine muuseumiks kujunes aastatega iseenesest. Ja mitte ainult. Tuleb praegugi ku\u0308lalistele seletada, et see on ku\u0308ll veskimuuseum, aga siiski ka to\u0308o\u0308tav veski. Et jahu to\u0303esti tuleb pa\u0308riselt ja et ko\u0303ik see liigub endiselt vee jo\u0303ul."}, {"text_idx": "#000009", "text": "Veskimuuseum on ku\u0308lalisi vo\u0303tnud vastu nu\u0308u\u0308d juba 19 aastat."}, {"text_idx": "#000010", "text": "Ning pidevalt on olnud tegemist millegi kohendamise ja parandamisega. Ta\u0308navu ja\u0308tkame veskitaguse silla ja treppide ehitusto\u0308o\u0308ga. Peagi avanevad veskist ja ro\u0303dult uued kaunid vaated . Tahame ta\u0308navu valmis saada ka Va\u0308rkstoa veskihoone ko\u0303rvaltiivas."}, {"text_idx": "#000011", "text": "Praegu saavad huvilised tulla veskit uudistama tavaekskursiooniga ehk veskiringiga. Na\u0308itame to\u0308o\u0308tavat vesiveskit, pakume Leivakojas \u201evett ja leiba\u201d. Ku\u0308laliste soovil vo\u0303ime u\u0308hendada veskiringi leivateoga, kus iga ku\u0308laline saab lo\u0303pus maitsta oma ka\u0308tega vormitud sooja leiba. Pakume vo\u0303imalusi pidulikeks koosviibimisteks, seminarideks ja to\u0308o\u0308tubadeks."}, {"text_idx": "#000013", "text": "Kuigi eelistame, et meie ku\u0308lalised annavad oma tulekust ette teada, siis mitmetele u\u0308ritustele me lihtsalt kutsume neid."}, {"text_idx": "#000014", "text": "Ku\u0308lastajad oodatud 29. juunil Tartu Laulupeomuuseumi na\u0308itema\u0308ngustuudio Krabat esitlusele, 15. augustil ta\u0308histame Rukkimaarjapa\u0308eva ning avame Leivakoja. Augustis teeme veskis ka kinoo\u0303htuid. Filme saab vaadata saeveski varemetes vo\u0303i veski taga hoovil."}, {"text_idx": "#000015", "text": "La\u0308bi raskuste ja vee 140 aastat ja\u0308rjest!"}, {"text_idx": "#000019", "text": "Paljusid Elva traditsioonilisi spordisu\u0308ndmuseid a\u0308hvardab sel aastal a\u0308ra ja\u0308a\u0308mine\nElva valla juhtimises on u\u0308letatud ko\u0303ik punased jooned\nElva Gu\u0308mnaasiumi uus direktor on Marek Sammul"}]